劉先春

劉先春（），字伯阳，號麟岑，江西抚州府金溪县民籍，北市人，明朝政治人物。

生平
萬曆三十四年（1606年）丙午科江西鄉試舉人，天啓二年（1622年）壬戌科進士。六月考选庶吉士，四年正月授刑科给事中，五年二月兼理漕政，十月升本科右给事，六年二月升户科左。首建和衷一疏，言甚侃切。时工部郎中万燝疏请内帑废铜佐陵工，并论魏忠贤，忤珰廷杖，曳至长安门，诸阉丛殴垂毙，而后杖杀之。御史林汝翥以干辄扶犯阉，仍行廷杖。先春慷慨论奏，其略云：君之待士不独恩遇有礼，虽谴责亦有礼，何居以三十年来不试之威，一旦见于冲主，以祖宗二百五十年来，廷杖未有之惨，一旦启于曹郎，珰焰高张，忠魂奄忽。又云：一万燝死而天下之为燝者尚多，死一万燝而大下之为燝者短气。疏上，珰大怒，会邹元标推南京吏部尚书，不报，复疏争之，珰恨益深，天启七年七月以题差山东典试削职归《明熹宗哲皇帝实录卷之八十六》：天启七年七月，礼部题三省正副考官，河南：吏部主事王应泰、聂慎行、礼部员外郎刘伸、史高胤；山东：户科左刘先春、吏科右虞廷陛、中书张养、陆一骐；山西：光禄寺少卿蒋一骢、尚宝司卿董懋中、户部主事马任远、陈宾盛。得旨这三省考官著点丫的去，内张养即充山东正考官。刘先春、虞廷陛、马任远俱系门户，都著削了籍为民，追夺诰命。。怀宗即位，晋太常寺少卿，复侃侃建白，以奉公守正为忠，以媚私趋权为戒。经理水衡实政，列为六条，与筹国十五议并上之，皆洞悉机宜，旋以母丧归里，崇祯十六年卒于家《金溪县志》。

参考文献

Xian
Category:金溪人
Category:萬曆三十四年丙午科江西鄉試舉人
Category:明朝庶吉士
Category:明朝刑科给事中
Category:明朝户科给事中
Category:明朝太常寺少卿